अमरीका के विदेश मंत्री जोन केरी भारत की यात्रा पर हैं. आज वे विदेश मंत्री सुषमा स्वराज से मुलाकात करेंगे.मालीण गांव में भूस्खलन में दबे लोगों को बाहर निकालने की एनडीआरएफ की कोशिशें जारी है. इस घटना में 20 लोगों की मौत हो चुकी है जबकि 10 को जीवित निकाला गया है.आज डिस्कस थ्रो में पुरुषों का फ़ाइनल मुकाबला होगा. तो वहीं महिलाओं में भारत की तरफ से कृष्णा पूनिया और सीमा पुनिया भी डिस्कस थ्रो के मुकाबले में खेलेंगी. हॉकी में आज भारत और दक्षिण अफ्रीका आमने-सामने होंगे.टेबल टेनिस में स्वर्ण और कांस्य पदक के पुरुष वर्ग में मैच होगा. इसमें आज शरथ कमल, सोमयाजीत घोष, हरमीत देसाई, अमलराज एंथोनी और सनिल शेट्टी अपनी किस्मत अज़माएंगें तो वहीं कुश्ती में बबिता कुमारी, गीतिका, योगेश्वर और पवन अलग अलग वर्ग में अपना दम दिखाएंगे.भारत ने इंग्लैंड के खिलाफ तीसरे क्रिकेट टेस्ट में जीत के लिए 445 रन के लक्ष्य का पीछा करते हुए चौथे दिन दूसरी पारी में चार विकेट के नुकसान पर 112 रन बनाए. आज इंग्लैंड की टीम को जीत के लिए 6 विकेट चाहिए तो टीम इंडिया को जीतने के लिए 323 रन बनाने होंगे.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)